stanford-oval/wikipedia huggingface dataset:
Lohtu (kappale)
Listasijoitukset

| Lista | Paras sijoitus |
| --- | --- |
Suomen virallinen singlelista: 6 
Suomen virallinen latauslista: 2 
Radiolista: 37
Lister (auto)

| Lister |
| --- | --- |

Perustaja:  Brian Lister
Toimiala:  autoteollisuus
Kotisivu:  www.listercars.co.uk
Infobox OKVirheellinen NIMI-arvo: 
Lister-Chevrolet roadster, jossa on Chevrolet V8.
Lister Motor Company on brittiläinen urheiluautojen valmistaja. Brian Lister aloitti autojen valmistuksen 1954, mutta toiminta jouduttiin lopettamaan jo muutaman vuoden kuluttua. Uudestaan toiminta käynnistyi 1986.
Autot

Lister Knobbly oli vuonna 1958 julkaistu auto.
Yrityksen autoihin kuuluvat homologoitu Lister Storm, jota on valmistettu vuodesta 1993. Autosta on GTS/GTL/GT-luokkien kilpaversio. Lister Storm LMP on Le Mans Prototype -luokan kilpa-auto. Lister LFT on uudempi coupé-mallinen auto, josta on LFT-C avomalli. LFP on yhtiön katumaasturi.
Aiheesta muualla

Wikimedia Commonsissa on kuvia tai muita tiedostoja aiheesta .
Listerin sivusto
Liuskasädesaniainen

| Liuskasädesaniainen |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Sanikkaiset Pteridophyta
Luokka::  Polypodiopsida
Lahko::  Polypodiales
Heimo::  Sanikkakasvit Pteridaceae (Sädesaniaiskasvit Actiniopteridaceae)
Suku::  Sädesaniaiset Actiniopteris
Laji::  semiflabellata
Kaksiosainen nimi
 Actiniopteris semiflabellata  Pic.Serm. 
Infobox OKNimi-testi OK: 
Liuskasädesaniainen (Actiniopteris semiflabellata) on Actiniopteridaceae-heimoon kuuluva saniaislaji, joka kasvaa 800–1200 metrin korkeudessa. Se kasvaa 14–18 senttimetriä korkeaksi. Sitä viljellään myös huonekasvina.
Saniaisten luokittelu ei ole vielä täysin vakiintunutta ja toisissa lähteissä liuskasädesaniainen luokitellaan sanikkakasvien (Pteridaceae) heimoon.
Aiheesta muualla

Suomen Lajitietokeskus: Liuskasädesaniainen – Actiniopteris semiflabellata
Zeitgeist-liike

| Zeitgeist-liike |
| --- | --- |

Perustettu:  2008
Tyyppi:  Kansalaisliike
Toiminta-alue:  Maailmanlaajuinen
Aiheesta muualla
Sivusto
Infobox OKNimi-testi OK: 
Zeitgeist-liike on maailmanlaajuinen ruohonjuuritason kansanliike, joka pyrkii ajamaan resurssipohjaista taloutta. Liike sai alkunsa yhdysvaltalaisen Peter Josephin vuonna 2008 julkaisemasta omakustanne-elokuvasta Zeitgeist: Addendum. Josephin tammikuussa 2011 julkaisema kolmas Zeitgeist-elokuva Zeitgeist: Moving Forward käsittelee niin ikään liikkeen ajamia asioita.
Zeitgeist-liike on avoin eikä siinä ole virallisia jäsenyyksiä, liikkeen ”jäsenet” ovat kannattajia. Liike ei pyri tavoitteisiinsa poliittisen toiminnan kautta, vaan yrittää saada ihmiset toimimaan toisin omia näkemyksiään jakamalla.
Tausta

Zeitgeist oli osa The Venus Project -hanketta. Tämän 1960-luvulla alkunsa saaneen liikkeen isähahmona pidetään yhdysvaltalaista arkkitehtia ja teollista muotoilijaa Jacque Frescoa. Yhteistyö Venus-projektin kanssa loppui huhtikuussa 2011.
Keskeisimmät ajatukset

Liikkeen oman määritelmän mukaan se pyrkii yhteiskunnalliseen muutokseen kehittämällä ajan henkeen sopivia arvoja, ajatuksia ja kulttuuria. Liike kannattaa tieteen ja tekniikan valjastamista ekologisesti ja sosiaalisesti kestävän yhteiskunnan rakentamiseksi.
Suomen Zeitgeist-liike ilmoittaa pyrkimyksekseen jakaa tieteellisesti perusteltua tietoa yhteiskunnan kehittämisen kannalta oleellisista asioista:
Tieteellinen menetelmä: Tieteellinen lähestymistapa (havainnointi, testaus, toistettavuus, arviointi, lähdeaineiston jakaminen) on todistettavasti toimiva malli yhteiskunnan kehittämiseen.
Teknologinen yhdenmukaistaminen: Maapallon resurssien kartoitus ja valvonta on ensiarvoisen tärkeää mikäli yhteiskuntaa halutaan ylläpitää ja kehittää sen kantokyvyn rajoissa ja vastata ihmisten tarpeisiin sekä globaalisti että paikallisesti.
Kestävä systeemisuunnittelu: Systeemiteorian avulla voidaan luoda kestävän kaupungin malli, jota voidaan soveltaa laajemmassa mittakaavassa koko maailman kehittämiseksi kohti omavaraisuutta.
Rahajärjestelmä: Velkaan perustuva rahajärjestelmä on yhteiskunnallisesti halvaannuttava ja luo instituutioita, jotka mieluummin pyrkivät säilyttämään nykyisen järjestelmän kuin luomaan uutta. Rahasta (tai sen puutteesta) on tullut kehityksen hidaste, ei sitä ajava voima.
Omistaminen: Mainosalan kiihdyttämä halu omistaa johtaa resurssien tuhlaamiseen ja tavarat alkavat omistaa omistajansa. Jakamalla voidaan materiaalista hyvinvointia levittää useammalle ihmiselle vähemmän luonnonvaroja tuhlaten.
Automaatio: Tehokkuuden ja tuottavuuden lisääminen automatisoimalla on yhteiskunnallisesti vastuullista heti jos ihmisen toimeentulo ei riipu siitä, että hänen on pakko tehdä työtä.
Tekoäly: Koneet pystyvät käsittelemään enemmän tietoa ja olemaan objektiivisia, toisin kuin ihmiset. Kunhan koneille ei ohjelmoida itsepuolustusmekanismia, niitä voidaan käyttää ihmiskunnan hyväksi.
Keinotekoisen niukkuuden (öljyteollisuus, suunniteltu vanheneminen) sekä siitä seurautuvien sotien eliminointi.
Kaikki nämä liittyvät ajatukseen resurssipohjaisesta talousjärjestelmästä, jonka liike toivoo korvaavan olemassa olevan yhteiskuntamallin.
Keskeisimmät ajatukset > Resurssipohjainen talous

Resurssipohjaisen talouden mukaan talouden perustana tulisi olla Maan resurssit eikä raha.
Resurssipohjainen talous pyrkii hyödyntämään käytettävissä olevia resursseja tehokkaimmalla mahdollisella tavalla pyrkien jakamaan luonnonvarat oikeudenmukaisimmalla ja inhimillisimmällä tavalla. Kyseessä on järjestelmä, jossa hyödykkeet ja palvelut ovat kaikkien saatavilla ilman rahaa, luottoa tai vaihtokauppaa.
Muun muassa kansainvälinen Zeitgeist-liike pyrkii ajamaan yhteiskuntaa kohti resurssipohjaista taloutta.
Käytännössä suunnitelmat resurssipohjaisesta taloudesta perustuvat ajatukseen tehokkaasta tietokoneesta, joka jollakin vielä tarkemmin määrittelemättömällä tavalla pystyttäisiin ohjelmoimaan siten, että se osaisi jakaa yhteiskunnassa käytettävissä olevat resurssit (kuten luonnonvarat, työvoiman, tuotteet ja palvelut) ihmisten kesken rahatalouteen perustuvaa järjestelmää oikeudenmukaisemmin ja tehokkaammin.
Yleisiä väärinkäsityksiä liikkeestä

Yksi yleisin harhaluulo Zeitgeist-liikkestä on se, että liike olisi saanut alkunsa Peter Josephin ensimmäisestä, vuonna 2007 julkaistusta, elokuvasta Zeitgeist: The Movie, joka on tehty ennen Zeitgeist-liikkeen perustamista eivätkä sen käsittelemät asiat ole osana liikkeen ajamia asioita.
Myös Zeitgeist-liikkeen jakamia videoita on yleisesti yhdistetty liikkeen ajatuksiin vaikka liike ja videot ovat eri asioita. Zeitgeist-liike on saanut alkunsa videosta, mutta sen ajamat asiat ovat silti riippumattomia sen jakamista videoista. Monia ajatuksia on kuitenkin otettu etenkin Zeitgeist: Addendum elokuvasta.
Kritiikkiä

Zeitgeist-liikettä on kritisoitu uskonnolliseksi liikkeeksi, joka perustuu salaliitto- ja taikuusteorioihin. Liikkeen verkkosivuilla on videoita, joissa "todistetaan" muun muassa syyskuun 11. päivän iskut myytiksi, verotus Yhdysvaltain perustuslain vastaiseksi ja Jeesus arvioidaan auringonjumalaksi. Liikkeen sivun mukaan kaikkien videoiden käsittelemät asiat eivät ole osana liikkeen ajamia asioita. Videot kuitenkin liittyvät enemmän tai vähemmän Zeitgeist-liikkeeseen, mutta lähinnä yhteiskuntakriittisen sävynsä vuoksi. Saksassa liikkeen palstoja on jouduttu sulkemaan, koska niissä leviteltiin teorioita maailmanlaajuisesta juutalaisesta salaliitosta.
Aiheesta muualla

Zeitgeist.fi (Arkistoitu – Internet Archive)
The Zeitgeist Movement
Zeitgeist: Addendum (Suomenkielisillä tekstityksillä)
Zeitgeist-liikkeen perehdytysopas suomennettuna (Arkistoitu – Internet Archive)
Venus-projekti: Resurssipohjainen talousjärjestelmä
Rahan korruptio - Johdatus resurssipohjaiseen talousajatteluun
The Venus Project: Resource Based Economy
Rahan korruptio - Johdatus resurssipohjaiseen talousajatteluun
Venus Project UKK (Arkistoitu – Internet Archive)
Zeitgeist-liikkeen perehdytysopas; osa 3: Resurssipohjainen talous (Arkistoitu – Internet Archive)
Luettelo pelivammoihin kuolleista jääkiekkoilijoista

Tämä on luettelo pelaajista, jotka ovat kuolleet jääkiekossa pelin aikana saamiinsa vammoihin. Listaan ei ole merkitty pelaajia, jotka kuolivat pelin aikana muista syistä.
| Nimi | Ikä | Kansallisuus | Kuolinpäivä | Kuvaus |
| --- | --- | --- | --- | --- |
| Alcide Laurin |  |  Kanada | 24. helmikuuta 1905 | Kuoli Allan Loneyn kanssa tapellessaan saamiinsa vammoihin |
| Owen McCourt | 22 |  Kanada | 7. maaliskuuta 1907 | Kuoli saatuaan mailan takaraivoonsa tappelussa |
| Edgar Dey | 29 |  Kanada | 13. helmikuuta 1912 | Kuoli saatuaan iskun päähänsä tappelussa |
| Bill Masterton | 29 |  Kanada | 15. tammikuuta 1968 | Kuoli taklauksen johdosta päähän saatuun vammaan. Lue myös Bill Masterton Trophy |
| Paul Fendley | 19 |  Kanada | 8. maaliskuuta 1972 | Kuoli saatuaan iskun päähänsä |
| Luděk Čajka | 26 |  Tšekkoslovakia | 14. helmikuuta 1990 | Kuoli selkävammaan |
| Miran Schrott | 19 |  Italia | 14. tammikuuta 1992 | Kuoli rintaan kohdistuneen huitomisen seurauksena |
| Bengt Åkerblom | 28 |  Ruotsi | 15. lokakuuta 1995 | Kuoli saatuaan kaulaansa luistimenviillon |
| Aleksei Tšerepanov | 19 |  Venäjä | 13. lokakuuta 2008 | Kuoli jouduttuaan taklatuksi, ja sai sydänpysähdyksen |
| Don Sanderson | 21 |  Kanada | 2. tammikuuta 2009 | Kuoli saatuaan iskun päähänsä tappelussa |
| Kyle Fundytus | 16 |  Kanada | 15. marraskuuta 2011 | Kuoli saatuaan kiekon kaulaansa |
Luettelo pasunisteista

Tämä on luettelo pasunisteista.
Joseph Alessi
Ray Anderson (s. 1952)
Lucien Barbarin (s. 1956)
Tom Bildo
Lawrence Brown (1907–1988)
Monique Buzzarté (s. 1960)
Carl Fontana (1928–2003)
Erno Haukkala
Conrad Herwig
Gustav Holst (1874–1934)
J. J. Johnson
Petri Juutilainen
Minna Kajander
John Kenny (s. 1957)
Jimmy Knepper (1927–2003)
Jay Kortehisto
Christian Lindberg (s. 1958)
Glenn Miller
Ilmari Pohjola
Arthur Pryor (1870–1942)
Antti Rissanen
Frank Rosolino
Bill Watrous
Markku Veijonsuo
Denis Wick (s. 1932)
Kai Winding
Jussi Vuorinen (bassopasuuna)
Luettelo poliittisista syistä vangituista kansanedustajista

Luettelo poliittisista syistä vangituista kansanedustajista on jaettu kahteen luetteloon:
Luettelo poliittisista syistä Suomessa vangituista kansanedustajista
Luettelo poliittisista syistä Venäjällä vangituista kansanedustajista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luettelo poliittisista syistä vangituista kansanedustajista”, voi hakea sivunnimihaulla, laajalla sivunnimihaulla tai tekstihaulla.
Luettelo Kärsämäen julkisista taideteoksista ja muistomerkeistä

Luettelo Kärsämäen julkisista taideteoksista ja muistomerkeistä sisältää Kärsämäen kunnassa olevat pysyvät patsaat, muistomerkit ja muistolaatat.
Tämä luettelo on osa valtakunnallista Suomen julkisten taideteosten ja muistomerkkien luettelointia. Luettelossa on pysyvästi julkisilla paikoilla olevia taideteoksia, muistomerkkejä ja muistolaattoja sekä hautausmailla olevia yleisiä muistomerkkejä ja patsaita. Luettelossa ei mainita rakennusten sisällä ja suljetuilla sisäpihoilla olevia julkisia teoksia eikä yksittäisten hautojen veistoksia. Teokset ovat luettelossa nimensä mukaisessa aakkosjärjestyksessä. Sijaintipaikka on puiston, aukion, rakennuksen tai muun vastaavan nimi ja/tai katuosoite. Alue tarkoittaa kaupunginosaa/kunnanosaa, taajamaa, kylää, osa-aluetta tai asuinaluetta. Karttalinkki osoittaa teoksen sijaintipaikan kymmenien metrien tarkkuudella. Paljastusvuosi on teoksen julkistuksen tai paljastuksen vuosi sijaintipaikalla (suluissa on mainittu valmistumisvuosi, jos se poikkeaa huomattavasti paljastusvuodesta).
| Julkinen teos | Paikka | Alue | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- | --- |
| Aappo Luomajoen muistomerkki | Kärsämäen hautausmaa, Frosteruksenkatu 26 |  | 63.98°N, 25.7698°E |  | 1958 |  |  |
| Harjunmäen patsas 1808-09 käydyn Suomen sodan muistoksi  | Jyväskyläntien (valtatie 4) varrella | Harju | 63.9886°N, 25.7588°E | Wassinen, YrjöYrjö Wassinen | 1938/1939 |  |  |
| Jääkärietappitalon 1915-17 muistomerkki | Lehtikangas, Eteläpuolentie 719 |  | 63.9201°N, 26.1131°E |  | 2005 |  |  |
| Luomajoen veljesten patsas | Sydänmaantie 819 | Sydänmaankylä | 63.9574°N, 26.1438°E |  |  |  |  |
| Muualle haudattujen muistomerkki | Kärsämäen hautausmaa, Frosteruksenkatu 26 |  | 63.9792°N, 25.7689°E | Saarikoski, SauliSauli Saarikoski | 1994 |  |  |
| Sankarihautojen muistomerkki | Kärsämäen hautausmaa, Frosteruksenkatu 26 |  | 63.9793°N, 25.7694°E | Wirkkala, IlmariIlmari Wirkkala | 1951 |  |  |
| Vanhan kirkon muistomerkki | Lähellä Kärsämäen Paanukirkkoa, Pappilankuja 24 (p-paikka) |  | 63.9642°N, 25.7462°E |  |  |  |  |
| Vapaussodan muistomerkki | Lähellä Kärsämäen Paanukirkkoa, Pappilankuja 24 (p-paikka) |  | 63.9642°N, 25.7459°E |  |  |  |  |
| Vuosina 1866-68 nälkään kuolleiden muistomerkki | Kärsämäen hautausmaa, Frosteruksenkatu 26 (paikkalinkki suuntaa antava) |  | 63.9802°N, 25.7701°E |  | 2014 |  |   |
Llŷn

Llŷn (kymriksi myös Pen Llŷn tai Penrhyn Llŷn, englanniksi Llŷn Peninsula ja aiemmin Lleyn Peninsula) on niemimaa Walesissa Gwyneddin kreivikunnassa. Niemimaa on kymrin kielen vahvimpia puhuma-alueita, ja 75 % alueen asukkaista puhuu sitä. Nykyään käytännössä kaikki kymriä äidinkielenään puhuvat osaavat toisena kielenään myös englantia, mutta 1960-luvulla alueella asui vielä ihmisiä, jotka eivät osanneet lainkaan englantia.
Aiheesta muualla

Kuvia tai muita tiedostoja aiheesta Llŷn Wikimedia Commonsissa
Lucanus

Marcus Annaeus Lucanus (3. marraskuuta 39 – 30. huhtikuuta 65) oli roomalainen runoilija, joka oli kotoisin Córdobasta, Hispaniasta.
Teoksia

Säilynyt teos:
Pharsalia eli Bellum civile (Sisällissota), Julius Caesarin ja Pompeiuksen välisestä sodasta
Kadonneet teokset:
Catachthonion
Iliacon
Epigrammata
Adlocutio ad Pollam
Silvae
Saturnalia
Medea
Salticae Fabulae
Laudes Neronis, Neron ylistys
Orpheus
Prosa oratio in Octavium Sagittam
Epistulae ex Campania
De Incendio Urbis, Rooman palosta vuonna 64
Aiheesta muualla

Marcus Annaeus Lucanuksen teoksia Gutenberg-projektissa (englanniksi)
Marcus Annaeus Lucanus:  text, concordances and frequency list (englanniksi)
Pharsalia, 1740.
Listen (David Guettan albumi)

| Listen David Guetta |
| --- | --- | --- |

Studioalbumin tiedot
 Äänitetty : 2011-2014
 Julkaistu: 21. marraskuuta 2014
 Tuottaja(t): David Guetta, Sam Martin, Jason Evigan, Giorgio Tuinfort, Nicky Romero, Showtek, Avicii, Frédéric Riesterer, Daddy's Groove, Stadiumx, Austin Bis, Marcus van Wattum, Afrojack, Grecio, Ralph Wegner
 Tyylilaji: elektroninen tanssimusiikki, pop, house, hip house
 Kesto: 51.31
 Levy-yhtiö: What A Music, Parlophone
Listasijoitukset
  Suomen virallinen lista: 7.
David Guetta muut julkaisut
| Nothing but the Beat 2011 | Listen 2014 | 7 2018 |
Singlet albumilta Listen
 ”Shot Me Down” Julkaistu: 3. helmikuuta 2014  ”Bad” Julkaistu: 17. maaliskuuta 2014  ”Blast Off” Julkaistu: 9. kesäkuuta 2014  ”Lovers on the Sun” Julkaistu: 30. kesäkuuta 2014  ”Dangerous” Julkaistu: 5. lokakuuta 2014  ”What I Did for Love” Julkaistu: 21. helmikuuta 2015  ”Hey Mama” Julkaistu: 16. maaliskuuta 2015  ”Sun Goes Down” Julkaistu: 31. heinäkuuta 2015  ”Bang My Head” Julkaistu: 30. lokakuuta 2015
Listen on ranskalaisen DJ-tuottaja David Guettan kuudes studioalbumi, joka julkaistiin 21. marraskuuta 2014. Albumi sisältää duettoja lukuisilta R&B, hip hop, vaihtoehtorock ja pop-maailman nimikkeiltä, kuten Sam Martiniltä, Emeli Sandélta, The Scriptin päälaulaja Danny O'Donoghuelta, Nicki Minajilta, John Legendiltä, Nico & Winziltä, OneRepublicin päälaulaja Ryan Tedderiltä, Sialta, Magic!:ltä, Bebe Rexhalta, etelä-afrikkalaiselta mieskuoroyhtye Ladysmith Black Mambazolta, Ms. Dynamitelta, Elliphantilta, Birdyltä, Jaymes Youngilta, Sonny Wilsonilta, Vassyltä ja Skylar Greyltä. Se sisältää myös tuotantoa Guettan aiemmilta duettoesiintyjiltä; Giorgio Tuinfortilta, Aviciilta, Afrojackiltä, Nicky Romerolta, Showtekiltä sekä Stadiumxiltä. Albumin kappaleita on ollut myös sanoittamassa Jason Evigan, Alicia Keys, The-Dream ja monia muita.
Suomalainen Teemu Brunila on säveltänyt kappaleen "I'll Keep Loving You".
Albumi ylsi parhaimmillaan Suomen virallisen listan sijalle 7., 31 viikkoa julkaisunsa jälkeen.
Kappaleet

Dangerous – 3.23 (feat. Sam Martin)
What I Did for Love – 3.27 (feat. Emeli Sandé)
No Money No Love – 3.57 (Showtek feat. Elliphant & Ms. Dynamite)
Lovers on the Sun – 3.23 (feat. Sam Martin)
Goodbye Friend – 3.49 (feat. Danny O'Donoghue)
Lift Me Up – 3.58 (feat. Nico & Vinz & Ladysmith Black Mambazo)
Listen – 3.46 (feat. John Legend)
Bang My Head – 3.53 (feat. Sia)
Yesterday – 4.03 (feat. Bebe Rexha)
Hey Mama – 3.12 (feat. Nicki Minaj, Bebe Rexha & Afrojack)
Sun Goes Down – 3.31 (Showtek feat. Magic! & Sonny Wilson)
S.T.O.P. – 3.34 (feat. Ryan Tedder)
I'll Keep Loving You – 3.08 (feat. Jaymes Young & Birdy)
The Whisperer – 3.54 (feat. Sia)
Arvostelut

Metacritic: 51/100
AllMusic:
The Daily Telegraph:
Slant Magazine:
Käännös suomeksi
M/S White Rose

M/S White Rose oli suomalainen vuonna 1954 valmistunut rahtimoottorilaiva jonka omisti Henry Nielsenin varustamo Helsingfors Steamship Co. Ltd. Sitä kutsuttiin epävirallisesti "Suomen kauppalaivaston legendaksi" koska kertoman mukaan ei ollut maailmassa satamaa, missä White Rose ei olisi käynyt.
White Rose valmistui toukokuussa 1954 De Merweden telakalta Hardinxveldissä Hollannissa ja se oli alun perin tarkoitettu Suomen ja Kauko-Idän väliseen liikenteeseen. Laiva oli suomalaisomistuksessa vuoteen 1973 saakka jolloin se myytiin Hongkongissa kyproslaiselle Famagustassa toimineelle Tenaro Maritime Co. Ltd ja se sai uudeksi nimekseen Dina. Vuonna 1978 laivan omistajaksi tuli kreikkalainen varustamo Dina Ned Shipping Co. Ltd ja laivan nimeksi muuttui Dina Ned. Laiva vaihtoi vuonna 1980 nimeä kahteen kertaan, ensin se oli Mercury 1 ja sitten Zea Port. Vuonna 1981 viimeiseksi omistajaksi tuli kreikkalainen Piraeuksessa toiminut varustamo Stamata Hill Shipping Co. S.A. ja laivan nimeksi tuli Stamata. Laiva ajoi karille Intian länsirannikolla Kandlan edustalla heinäkuussa 1981. Kone- ja runkovaurioita kärsinyt laiva oli syksyllä 1981 ankkuroituna Karachin redillä Pakistanissa. Laiva romutettiin toukokuussa 1982 Gadani Beachilla Pakistanissa.
White Rosen pituus oli 139,30 metriä, leveys 17,82 metriä ja syväys 7,61 metriä. Sen bruttovetoisuus oli 5 251 tonnia, nettovetoisuus 2 903 tonnia ja kuollut paino 9 041 tonnia ja moottoriteho 4 900 hevosvoimaa.
Aiheesta muualla

Hagelstam, Lennart: Messipojasta merenkulkuneuvokseksi.  Vilnius:  Lennart Hagelstam Oy, 2020.  ISBN 978-952-7224-32-8.
Lo-fi

Pieni studio lo-fin säveltämistä varten.
Lo-fi tai lofi (< "low fidelity", suom. "matala tarkkuus") on musiikkigenre, jossa musiikkiin on jätetty epätarkkuuksia. Myös äänenlaatu voi olla huonompi ja musiikin tekoon käytetyt laitteet harrastelijamaisempia.
Lo-fi-musiikkia
Ensimmäisen kerran lo-fin tyylistä musiikkia julkaistiin vuonna 1967 Beach Boys -yhtyeen Smiley Smile -albumilla. 2020-luvulla lo-fi tarkoittaa ehkä ennen kaikkea rentoa elektronista musiikkia, johon on yhdistetty hip-hop-rytmejä ja hidas rumpukomppi. Kappaleessa voi myös olla jazz-tyylisiä elementtejä ja erilaisia ääniefektejä, kuten ulkoa kuuluvia ääniä. Tyylin on tarkoitus olla rauhallinen ja rentouttava.
YouTube

Suosiota lo-fi alkoi kasvattaa vuodesta 2013 lähtien, kun videopalvelu YouTube antoi käyttäjilleen mahdollisuuden tehdä suoria lähetyksiä. Moni lo-fi-artisti alkoi tuolloin lähettää jatkuvaa videota, jossa soi heidän musiikkiaan.
YouTubessa on paljon videoita, joissa soitetaan lo-fi-musiikkia ja joiden taustakuvana on animea. Animen yhdistäminen lo-fiin on peräisin Samurai Champloo -animesta, jonka ääniraidassa soitettiin Nujabesin säveltämää lo-fia. Yksi tunnetuimmista lo-fi-lähetyksistä alkoi vuonna 2017, ja siinä taustalla on anime-tyylillä piiretty tyttö opiskelemassa kodinomaisessa ympäristössä.
Luettelo parhaiten myyneistä pelikonsoleista

Tämä on luettelo pelikonsoleista ja käsikonsoleista, jotka ovat myyneet yli 5 miljoonaa kappaletta.
Peli- ja käsikonsolit

| Valmistaja | Konsoli | Julkaistu | Myydyt yksiköt |
| --- | --- | --- | --- |
| Sony | PlayStation 2 | 2000 | 147 miljoonaa |
| Nintendo | Game Boy ja Game Boy Color | 1989 ja 1998 | 118.69 miljoonaa |
| Sony | PlayStation | 1994 | 102.49 miljoonaa |
| Nintendo | Game Boy Advance | 2001 | 80.72 miljoonaa |
| Nintendo | Nintendo DS | 2004 | 64.79 miljoonaa |
| Nintendo | Nintendo Entertainment System | 1983 | 61.90 miljoonaa |
| Nintendo | Super Nintendo Entertainment System | 1990 | 49.10 miljoonaa |
| Nintendo | Nintendo 64 | 1996 | 32.93 miljoonaa |
| Atari | Atari 2600 | 1977 | 30 miljoonaa |
| Sega | Sega Mega Drive/Sega Genesis | 1988 | 29 miljoonaa |
| Sony | PlayStation Portable | 2004 | 26.91 miljoonaa |
| Microsoft | Xbox | 2001 | 24.76 miljoonaa |
| Nintendo | Nintendo GameCube | 2001 | 21.72 miljoonaa |
| Nintendo | Wii | 2006 | 20.13 miljoonaa |
| Microsoft | Xbox 360 | 2005 | 18 miljoonaa |
| Sega | Sega Master System | 1986 | 13 miljoonaa |
| Sega | Sega Game Gear | 1990 | 11 miljoonaa |
| Sega | Sega Dreamcast | 1998 | 10.60 miljoonaa |
| Sony | PlayStation 3 | 2006 | 10.50 miljoonaa |
| NEC | TurboGrafx-16 | 1987 | 10 miljoonaa |
| Sega | Sega Saturn | 1994 | 9.50 miljoonaa |
| Sega | Sega Mega-CD | 1991 | 6 miljoonaa |
Lukuhaaste

Lukuhaaste Summer Reading Challenge Cambridgen kirjastossa 2017, kesän teemana eläinetsivät.
Lukuhaaste on usein listan muodossa esitetty vaihteleva määrä tehtäviä, joissa luetaan erilaisia kirjoja. Haasteiksi nimetyt tehtävät innostavat lukemaan monipuolisesti. Lukuhaasteet hyödyntävät myös yhteisöllisyyttä ja sosiaalista mediaa.
Kunkin haastekohdan suorittaminen vaatii yleensä tietynlaisen kirjan lukemista. Haasteena voi olla lukea punakantinen kirja tai alaikäisestä päähenkilöstä kertova romaani. Kouluissa käytössä olevasta lukudiplomista poiketen kirjat voi valita vapaasti ja säännöt ovat väljiä.
Suomessa tunnetuimpia lukuhaasteita on Helsingin seudun kirjastojen Helmet-lukuhaaste, mutta monilla kirjastoilla on omansa, ja haasteita suunnataan eri ikäisille. Listan ohella haasteet voidaan tuoda esille esimerkiksi bingoruudukon avulla. Tehtävänä voi olla myös lukea tietty minuuttimäärä eri paikoissa, villasukat jalassa tai taskulampun valossa.
Lukuhaasteita järjestetään Suomen ulkopuolella muun muassa Australiassa Premier's Reading Challenge ja PopSugar Reading Challenge sekä Englannissa Summer Reading Challenge 1999 alkaen.
Lukujen historia

Lukujen historia on Graham Fleggin toimittama kirja, joka kertoo matematiikan historiasta. Kirjan on suomeksi julkaissut Art House ja kääntänyt Hannu Karttunen. Kirjan perustuu Fleggin järjestämään luentosarjaan lukujen historiasta. Suomenkielisessä laitoksessa on lisäksi mukana professori Ulla-Maija Kulosen arikkeli suomalaisista ja suomalais-ugrilaisista lukusanoista. Kirja käsittelee myös laskemisen apuvälineiden historiaa ja kehitystä helmitauluista tietokoneisiin. Tämän takia suomenkielisen laitoksen alaotsikko on sormilla laskemisesta tietokoneisiin. Kirja sopii kaikille matematiikasta, kielistä ja kulttuureista kiinnostuneile sekä näiden alojen opiskelijoille.
Lukudiplomi

Lukudiplomi on Suomen peruskoulun äidinkieli ja kirjallisuus -oppiaineeseen kuuluva osa, jonka sisältö on määritelty kunkin kunnan opetussuunnitelmassa. Monissa kunnissa on käytössä Lukemalla lentoon -lukudiplomi perusopetuksen 1.–6. luokilla.
Lukudiplomin tavoitteena on
herättää ja ylläpitää kirjallisuuden harrastusta
antaa elämyksiä ja herättää tunteita lukijassa
tutustuttaa kirjallisuuden eri lajeihin
kartuttaa yleissivistystä.
Opettaja antaa diplomien suorittamisohjeet koulussa, mutta oppilas suorittaa ne kotona. Opettaja antaa kirjalistan, josta oppilas voi valita haluamansa. Kirjat etsitään esimerkiksi kirjastosta. Lukudiplomin suorittaminen merkitään lukuvuositodistukseen.